Babelscape/SREDFM huggingface dataset:
Ρωσικός Στρατός Ξηράς

Ο Ρωσικός Στρατός Ξηράς (ρωσικά: Сухопутные войска Российской Федерации) είναι οι χερσαίες δυνάμεις των Ρωσικών Ενόπλων Δυνάμεων, που σχηματίστηκε από τμήματα του πρώην Σοβιετικού Στρατού το 1992. Ο σχηματισμός αυτών των δυνάμεων έθεσε οικονομικές προκλήσεις μετά τη διάλυση της Σοβιετικής Ένωσης, καθώς και μεταρρυθμίσεις που απαιτούνταν για τον επαγγελματισμό της δύναμης κατά τη διάρκεια της μετάβασης.

Από το 1992 ο Ρωσικός Στρατός Ξηράς απέσυρε πολλές χιλιάδες στρατιώτες από τις πρώην σοβιετικές φρουρές στο εξωτερικό, ενώ παραμένει σε μεγάλο βαθμό προσηλωμένος στους πολέμους της Τσετσενίας, τη διατήρηση της ειρήνης και άλλες λειτουργίες στα πρώην σοβιετικά διάδοχα κράτη (αυτό που είναι γνωστό στη Ρωσία ως «εγγύς εξωτερικό»).
Ρωσικές Αεροδιαστημικές Αμυντικές Δυνάμεις

Οι Ρωσικές Αεροδιαστημικές Αμυντικές Δυνάμεις (ρωσικά: Войска воздушно-космической обороны) ήταν κλάδος των Ρωσικών Ενόπλων Δυνάμεων υπεύθυνος για την αεροδιαστημική άμυνα και τη λειτουργία των ρωσικών στρατιωτικών δορυφόρων και του Κοσμοδρομίου του Πλεσέτσκ. Συγκρωτήθηκαν την 1η Δεκεμβρίου του 2011 και αντικατέστησαν τις Ρωσικές Διαστημικές Δυνάμεις.

Ο πρώτος διοικητής των Ρωσικών Αεροδιαστημικών Αμυντικών Δυνάμεων ήταν ο γενικός συνταγματάρχης Ολέγκ Οσταπένκο, ο οποίος προήχθη σε αναπληρωτή υπουργό Άμυνας το Νοέμβριο του 2012. Στις 24 Δεκεμβρίου του 2012, Αλεξάντρ Γκολόφκο διορίστηκε νέος διοικητής.

Από την 1η Αυγούστου του 2015 η Ρωσική Πολεμική Αεροπορία και οι Ρωσικές Αεροδιαστημικές Αμυντικές Δυνάμεις συγχωνεύτηκαν για να σχηματίσουν τις Ρωσικές Αεροδιαστημικές Δυνάμεις. Τα καθήκοντα Ρωσικών Αεροδιαστημικών Αμυντικών Δυνάμεων έχουν αναλάβει ουσιαστικά πλέον οι Ρωσικές Αεροδιαστημικές Δυνάμεις.
Ρωσικές Αεροδιαστημικές Δυνάμεις

Οι Ρωσικές Αεροδιαστημικές Δυνάμεις (ρωσικά: Воздушно-космические силы Российской Федерации) είναι οι αεροδιαστημικές δυνάμεις των Ρωσικών Ενόπλων Δυνάμεων. Συγκροτήθηκαν ως μια νέα ένοπλη δύναμη την 1η Αυγούστου του 2015 με τη συγχώνευση της Ρωσικής Πολεμικής Αεροπορίας και των Ρωσικών Αεροδιαστημικών Αμυντικών Δυνάμεων‎ σύμφωνα με τις συστάσεις του Υπουργείου Άμυνας. Έχουν την έδρα τους στη Μόσχα. Πολλοί είναι οι λόγοι που ανακοινώθηκαν για τη συγχώνευση, συμπεριλαμβανομένης της μεγαλύτερης αποτελεσματικότητας και της υλικοτεχνικής υποστήριξης.
Βασίλης Πριόβολος

Ο Βασίλης Πριόβολος (1918-2018), γνωστός και ως καπετάν Ερμής, ήταν Έλληνας πολιτικός και αντιστασιακός, καπετάνιος του ΕΛΑΣ κατά την Κατοχή και αργότερα του ΔΣΕ κατά τον εμφύλιο πόλεμο, ο οποίος διατέλεσε υπασπιστής του Άρη Βελουχιώτη. Στα χρόνια της μεταπολίτευσης εντάχθηκε στο ΠΑΣΟΚ και υπήρξε στενός φίλος και συνεργάτης του Ευάγγελου Γιαννόπουλου. Επί κυβερνήσεων Ανδρέα Παπανδρέου χρημάτισε αντιπρόεδρος της τότε Επιχείρησης Αστικών Συγκοινωνιών (ΕΑΣ), του σημερινού ΟΑΣΑ.
Ιταλική Ακτοφυλακή

Η Ιταλική Ακτοφυλακή (ιταλικά: "Corpo delle Capitanerie di Porto - Guardia costiera") αποτελεί έναν από τους εξειδικευμένους κλάδους του Ιταλικού Πολεμικού Ναυτικού και εκτελεί τα καθήκοντα που σχετίζονται με εμπορικές χρήσεις της θάλασσας, ως ακτοφυλακή. Σε γενικές γραμμές λειτουργεί ως λιμενική αρχή στρατιωτικά συγκροτημένη όπως προβλέπεται από το νόμο. Τελεί υπό τον έλεγχο του Υπουργείου Υποδομών και Μεταφορών. Στην Ιταλία, είναι κοινώς γνωστή απλά ως "Costiera Guardia". Η έδρα της βρίσκεται στη Ρώμη.

Ιστορικά θεωρείται ως η διάδοχος των αρχαίων δικαστηρίων των ιταλικών κρατών της θάλασσας προ της ενοποίησης, στα οποία είχε ανατεθεί η διαχείριση και τη φροντίδα των λιμένων. Ιδρύθηκε με την ψήφιση του βασιλικού διατάγματος της 20ής Ιουλίου του 1865 (n. 2438), αμέσως μετά την ενοποίηση της Ιταλίας. Είναι αρμόδια όσον αφορά την ασφάλεια των λιμένων και των ακτών, καθώς και των επιχειρήσεων εντός των ορίων της και εποπτεύει όλες τις δραστηριότητες που λαμβάνουν χώρα στη θάλασσα και στις ακτές.

Μεταξύ των αρμοδιοτήτων της είναι η ασφάλεια της ανθρώπινης ζωής στη θάλασσα, η ασφάλεια της ναυσιπλοΐας και των θαλάσσιων μεταφορών, καθώς και του θαλάσσιου περιβάλλοντος, των οικοσυστημάτων, με εποπτικές δραστηριότητες σε ολόκληρη την αλυσίδα της θαλάσσιας αλιείας. Σε αυτά προστίθενται οι επιθεωρήσεις σε εμπορικά πλοία, αλιευτικά και πλοία αναψυχής, όπως επίσης και στα ξένα εμπορικά πλοία που καταπλέουν σε εθνικούς λιμένες. Το 2015 εδιέθεται προσωπικό περίπου 11.000, συμπεριλαμβανομένων των αξιωματικών, υπαξιωματικών, απόφοιτων και στρατολογημένου προσωπικού.
Σώμα Πεζοναυτών των ΗΠΑ

Το Σώμα Πεζοναυτών των ΗΠΑ (αγγλικά: "United States Marine Corps", USMC) είναι κλάδος των Ενόπλων Δυνάμεων των Ηνωμένων Πολιτειών, υπεύθυνος για την προβολή ισχύος, χρησιμοποιώντας τα μέσα του Πολεμικού Ναυτικού των Ηνωμένων Πολιτειών υπό τη διοίκηση του Κογκρέσου, με σκοπό τις συνδυασμένες επιχειρήσεις από ξηρά, θάλασσα και αέρα. Το Σώμα Πεζοναυτών των ΗΠΑ αποτελεί έναν από τους πέντε ένοπλους υπηρεσιακούς κλάδους στο Αμερικάνικο Υπουργείο Άμυνας και μία από τις οκτώ ένστολες υπηρεσίες των Ηνωμένων Πολιτειών.

Το Σώμα Πεζοναυτών αποτελεί συστατικό του Υπουργείου Πολεμικού Ναυτικού των ΗΠΑ από τις 30 Ιουνίου του 1834, σε στενή συνεργασία με ναυτικές δυνάμεις για την εκπαίδευση, τις μεταφορές και την επιμελητεία. Το Σώμα Πεζοναυτών διαθέτει χερσαίες φρουρές αλλά και σε πλοία αμφίβιου πολέμου σε όλο τον κόσμο. Επιπλέον, αρκετές από τις τακτικές μοίρες αεροπορίας πεζοναυτών, κυρίως μοίρες επίθεσης, είναι επίσης ενσωματωμένες στο αερομεταφερόμενο ναυτικό και επιχειρεί από πυρηνοκίνητα αεροπλανοφόρα του Ναυτικού.

Δύο τάγματα πεζοναυτών συγκροτήθηκαν στις 10 Νοεμβρίου του 1775 στη Φιλαδέλφεια, ως τμήματα της υπηρεσίας των στρατευμάτων πεζικού, ικανά να αγωνίζονται για την ανεξαρτησία τόσο στη θάλασσα όσο και στην ξηρά. Ο ρόλος του Σώματος έκτοτε έχει αυξηθεί και εξελιχθεί, καθώς επεκτείνεται και σε εναέριες πολεμικές επιχειρήσεις και κερδίζοντας δημοφιλείς τίτλους όπως, «τρίτη εναέρια δύναμη της Αμερικής», και «δεύτερος στρατός ξηράς». Το Σώμα Πεζοναυτών ΗΠΑ έχει διακριθεί υπηρετώντας στην πλειοψηφία των αμερικανικών πολέμων και ένοπλων συγκρούσεων, από την ίδρυσή της έως τη σύγχρονη εποχή, και λαμβάνοντας εξέχουσα θέση στον 20ο αιώνα, όταν οι θεωρίες και πρακτικές του αμφίβιου πολέμου αποδείχτηκαν προφητικές και τελικά σχημάτισαν τον ακρογωνιαίο λίθο του μετώπου του Ειρηνικού στο Β΄ Παγκόσμιο Πόλεμο.

Από τα μέσα του 20ου αιώνα, το Σώμα Πεζοναυτών των ΗΠΑ είχε γίνει σημαντικό θεωρητικό και κυρίαρχο επαγγελματικό τμήμα στον κόσμο του αμφίβιου πολέμου. Η ικανότητά του να ανταποκρίνεται γρήγορα σε σύντομο χρονικό διάστημα σε εκστρατευτικές κρίσεις, του δίνει έναν ισχυρό ρόλο στην εφαρμογή και την εκτέλεση της αμερικανικής εξωτερικής πολιτικής. Από το 2016, το Σώμα Πεζοναυτών των ΗΠΑ έχει περίπου 182.000 ενεργά μέλη στο καθήκον και 38.500 πεζοναύτες ως εφεδρεία. Είναι η μικρότερη από τις ένοπλες δυνάμεις στο εσωτερικό Υπουργείου Άμυνας των ΗΠΑ.
Δεξαμενή Νυούμπα υα Μούνγκου

Η Δεξαμενή Νυούμπα υα Μούνγκου (Αγγλικά: "Nyumba ya Mungu Dam" και Σουαχίλι: "Bwawa la Nyumba ya Mungu"), είναι ένα υδροηλεκτρικό φράγμα στην Τανζανία.

Βρίσκεται ανάμεσα στην Περιοχή Μουάνγκα "(Mwanga District)", στην Περιφέρεια Κιλιμαντζάρο "(Kilimanjaro Region)" και στην Περιοχή Σιμαντζίρο "(Simanjiro District)" στην Περιφέρεια Μανυάρα "(Manyara Region)". Το νερό ρέει κάτω από τις πλαγιές του Κιλιμαντζάρο στις βαθιές κοιλάδες. Αυτές οι ρεματιές χύνουν το νερό τους στη Δεξαμενή Νυούμπα υα Μούνγκου "(Nyumba ya Mungu Dam)".

Οι επισκέπτες μπορούν να απολαύσουν βαρκάδες, ψάρεμα, κολύμβηση και το περπάτημα γύρω από το φράγμα, για να απολαύσουν την υπέροχη θέα.
Σιράτι

Το Σιράτι "(Shirati)", είναι μια πόλη στην Βόρεια Περιφέρεια Μάρα "(Mara Region)", της Τανζανίας για την ακτή πάνω από τη Λίμνη Βικτώρια "(Lake Victoria)", κοντά στα σύνορα με την Κένυα "(Kenya)". Έχει ένα πληθυσμό 100.000 περίπου ατόμων. 

Είναι η βορειότερη πόλη στα σύνορα με την Κένυα. Οι περισσότεροι κάτοικοι στο Σιράτι "(Shirati)" ανήκουν στις φυλές Λούος "(Luos)", Σούμπας "(Subas)" και άλλες κοινότητες Μπαντού από την Τανζανία. Ομοίως, το Σιράτι "(Shirati)" έχει ένα σημαντικό αριθμό Δυτικών που εργάζονται στην αποστολή Καμπουάνα "(Kabwana)" – μεταφραζόμενο από τα Λούο "(Luo)", ως "«το σπίτι των λευκών»".
Ρωσική Πολεμική Αεροπορία

|battles = 
Η Ρωσική Πολεμική Αεροπορία (ρωσικά: Военно-воздушные cилы России) είναι κλάδος των Ρωσικών Αεροδιαστημικών Δυνάμεων, με τις τελευταίες να συγκροτούνται την 1 Αυγούστου του 2015, έπειτα από τη συγχώνευση της Ρωσικής Πολεμικής Αεροπορίας και των Ρωσικών Αεροδιαστημικών Αμυντικών Δυνάμεων.

Η σύγχρονη ρωσική Πολεμική Αεροπορία ιδρύθηκε αρχικά την 7η Μαΐου του 1992 μετά τη δημιουργία του Υπουργείου Άμυνας από τον Μπόρις Γιέλτσιν. Ωστόσο, η ρωσική αεροπορική δύναμη έχει καταγωγή και παραδόσεις από τη Ρωσική αυτοκρατορική αεροπορική υπηρεσία (1912–1917) και τη Σοβιετική Πολεμική Αεροπορία (1918–1991).

Το ρωσικό ναυτικό έχει το δικό του εναέριο κλάδο, τη Ρωσική Ναυτική Αεροπορία, η οποία είναι διάδοχος της πρώην Σοβιετικής Ναυτικής Αεροπορίας.
Windows NT 3.51

Τα Windows NT 3.51 είναι ένα λειτουργικό σύστημα που δημιουργήθηκε από τη Microsoft και κυκλοφόρησε στις 30 Μαΐου του 1995. Είναι η τρίτη έκδοση των Windows NT και ο διάδοχος των Windows NT 3.5. Τα Windows NT 3.51 διαδέχτηκαν τα Windows NT 4.0. Η υποστήριξη των Windows NT 3.51 έληξε στις 31 Δεκεμβρίου του 2001.

Αυτή η έκδοση παρείχε δύο γνωστές βελτιώσεις: Τα Windows NT 3.51 ήταν τα πρώτα από μια εκδρομή των Microsoft Windows στην αρχιτεκτονική PowerPC. Η δεύτερη βελτίωση παρείχε υποστήριξη client/server για διαλειτουργικότητα με τα Windows 95, τα οποία κυκλοφόρησαν τρεις μήνες μετά τα Windows NT 3.51. Πέντε Service Packs κυκλοφόρησαν για τα Windows NT 3.51, τα οποία έφτιαξαν και σφάλματα και παρουσίασαν νέες δυνατότητες. Για παράδειγμα, το Service Pack 5 έφτιαξε προβλήματα τα οποία σχετίζονταν με το παγκόσμιο φαινόμενο του 2000.

Η κυκλοφορία των Windows NT 3.51 ονομάστηκε ως "η κυκλοφορία του PowerPC" στη Microsoft. Αρχικά θα είχε κυκλοφορήσει η έκδοση PowerPC των Windows NT 3.5, αλλά σύμφωνα με τον David Thompson της Microsoft, "είχαμε κάτσει για 9 μήνες φτιάχνοντας σφάλματα ενώ περιμέναμε την IBM να τελειώσει την σκεύη του Power PC". Εκδόσεις του Windows NT 3.51 κυκλοφόρησαν επίσης και για τα αρχιτεκτονικά x86, MIPS, και Alpha. Τα Windows NT 3.51 ήταν η τελευταία έκδοση των Windows NT που μπορούσε να εκτελεστεί σε έναν επεξεργαστή Intel 80386.
Περιοχή Μπόζι

Η Περιοχή Μπόζι (Αγγλικά: "Mbozi District", Σουαχίλι: "Wilaya ya Mbozi"), είναι μία από τις τέσσερις περιοχές στην Περιφέρεια Σόνγκουε ("Songwe Region") της Τανζανίας. Συνορεύει στα βόρεια με την Περιοχή Τσούνυα ("Chunya District"), ανατολικά με την Αστική Περιοχή Μπέυα "(Mbeya Urban District)" και την Περιοχή Ιλέτζε ("Ileje District"), στα νότια με τη Ζάμπια ("Zambia") και δυτικά με την Περιφέρεια Ρούκουα ("Rukwa Region").

Σύμφωνα με την Εθνική Απογραφή της Τανζανίας, κατά το 2002, ο πληθυσμός στην Περιοχή Μπόζι ("Mbozi District"), ήταν 515.270 άτομα. Η περιοχή έχει έκταση 967.900 εκτάρια (2.391.733 στρέμματα).

Ο Επαρχιακός Επίτροπος στην Περιοχή Μπόζι ("Mbozi District") είναι ο "Erick Ambakisye"
Νυίχα

Οι Νυίχα "(Nyiha)", είναι μια εθνοτική και γλωσσική ομάδα που έχει τη βάση της στην Περιφέρεια Μπέυα "(Mbeya Region)", της Τανζανίας και στη βορειοανατολική Ζάμπια. Το 1993, ο πληθυσμός των Νυίχα "(Nyiha)" εκτιμάτο να αριθμεί 626.000 άτομα, από τα οποία τα 306.000 άτομα ήταν στην Τανζανία και τα υπόλοιπα 320.000, στη Ζάμπια.

Οι Νυίχα "(Nyiha)" έχουν διασκορπιστεί ευρέως εντός της Ανατολικής Αφρικής, αλλά βρίσκονται ως επί το πλείστον σε συστάδες κοντά στον εδαφικό διάδρομο ανάμεσα στις λίμνες Νυάσα "(Lake Nyasa)", Ρούκουα "(Lake Rukwa)" και Τανγκανίκα "(Lake Tanganyika)", γύρω την Περιοχή Μπόζι "(Mbozi District)" και στην ευρύτερη περιοχή Λυαγκαλίλε "(Lyagalile)" της περιοχής Ουφίπα "(Ufipa)".
Ακτοφυλακή των Ηνωμένων Πολιτειών

H Ακτοφυλακή των Ηνωμένων Πολιτειών (αγγλικά: "United States Coast Guard", USCG), γνωστή και ως Αμερικανική Ακτοφυλακή, είναι κλάδος των Ενόπλων Δυνάμεων των Ηνωμένων Πολιτειών, ενώ αποτελεί και μία από τις επτά ένστολες υπηρεσίες της χώρας. Η Ακτοφυλακή είναι μια ναυτική, στρατιωτική υπηρεσία μοναδική μεταξύ των στρατιωτικών κλάδων των ΗΠΑ, για το γεγονός ότι έχει ως αποστολή την επιβολή του νόμου στη θάλασσα (με δικαιοδοσία σε τόσο στις εγχώρια όσο και διεθνή ύδατα) και μια αποστολή ομοσπονδιακής ρυθμιστικής αρχής ως μέρος του συνόλου της αποστολής του. Τελεί υπό τον έλεγχο του Υπουργείου Εσωτερικής Ασφάλειας εν καιρώ ειρήνης και μπορεί να υπαχθεί στο Υπουργείο Πολεμικού Ναυτικού των ΗΠΑ από τον Πρόεδρο των ΗΠΑ, ανά πάσα στιγμή, είτε από το Κογκρέσο των ΗΠΑ σε περιόδους πολέμου. Αυτό συνέβη δύο φορές, το 1917, κατά τη διάρκεια του Α΄ Παγκοσμίου Πολέμου, και το 1941, κατά τη διάρκεια του Β΄ Παγκοσμίου Πολέμου.

Δημιουργήθηκε από το Κογκρέσο στις 4 Αυγούστου του 1790, κατόπιν αιτήματος του Αλεξάντερ Χάμιλτον ως «Έσοδα Ναυτιλίας» και αποτελεί την παλαιότερη εν ενεργεία θαλάσσια υπηρεσία των Ηνωμένων Πολιτειών. Ως Γραμματέας του Υπουργείου Οικονομικών, ο Χάμιλτον, επικεφαλής των Εσόδων Ναυτιλίας, των οποίων αρχικός σκοπός ήταν η συλλογή των δασμών στους θαλάσσιους λιμένες της χώρας. Από τη δεκαετία του 1860, η υπηρεσία ήταν γνωστή ως Υπηρεσία Κοπής Εσόδων των ΗΠΑ και η ονομασία σταδιακά έπαυσε να χρησιμοποιείται.

Η σύγχρονη ακτοφυλακή δημιουργήθηκε από τη συγχώνευση της Υπηρεσίας Κοπής Εσόδων των ΗΠΑ και της Σωστικής Υπηρεσίας των ΗΠΑ στις 28 Ιανουαρίου του 1915, υπό το Υπουργείου Οικονομικών των ΗΠΑ. Ως μία από τις πέντε ένοπλες δυνάμεις της χώρας, η Ακτοφυλακή έχει συμμετάσχει σε κάθε πόλεμο των ΗΠΑ από το 1790 έως τον πόλεμο του Ιράκ και τον πόλεμο στο Αφγανιστάν. Από το 2012, η Ακτοφυλακή αριθμούσε περίπου 42.000 άνδρες και γυναίκες στην ενεργό υπηρεσία, 7.900 στην εφεδρεία, 32.000 βοηθούς, και 8.700 πλήρους απασχόλησης πολιτικούς υπαλλήλους. Όσον αφορά το μέγεθος, η φρουρά της Ακτοφυλακής των ΗΠΑ από μόνη της είναι η 12η μεγαλύτερη ναυτική δύναμη στον κόσμο.

Η νομική αρχή της Ακτοφυλακής διαφέρει από τις άλλες τέσσερις ένοπλες υπηρεσίες, καθώς λειτουργεί ταυτόχρονα στον Title 10 του U.S. Code και άλλων οργανικών αρχών του, όπως οι Titles 6, 14, 19, 33, 46. Λόγω της νόμιμης εξουσίας της, η Ακτοφυλακή μπορεί να διεξάγει στρατιωτικές επιχειρήσεις υπό το Υπουργείο Άμυνας των ΗΠΑ ή άμεσα για τον Πρόεδρο, σύμφωνα με τον Title 14 USC 1–3. Ο διαρκής ρόλο της Ακτοφυλακής είναι η θαλάσσια ασφάλεια, η ασφάλεια και η διαχείριση. Για να πραγματοποιήσει αυτούς τους ρόλους, έχει 11 εκ του νόμου αποστολές, όπως ορίζεται στο 6 U.S.C. § 468, οι οποίες περιλαμβάνουν την επιβολή του νόμου των ΗΠΑ στη μεγαλύτερη αποκλειστική οικονομική ζώνη στον κόσμο με 3,4 εκατομμύρια τετραγωνικά μίλια (8.800.000 τ.χλμ.).
Α΄ κατηγορία πετοσφαίρισης ανδρών Κύπρου 2003-04

Η Α΄ κατηγορία πετοσφαίρισης ανδρών Κύπρου 2003-04 ήταν η 27η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε ο Παφιακός για 2η φορά στην ιστορία του.
Α΄ κατηγορία πετοσφαίρισης ανδρών Κύπρου 2004-05

Η Α΄ κατηγορία πετοσφαίρισης ανδρών Κύπρου 2004-05 ήταν η 28η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση Αμμοχώστου για 12η φορά στην ιστορία της.
Α΄ κατηγορία πετοσφαίρισης ανδρών Κύπρου 2005-06

Η Α΄ κατηγορία πετοσφαίρισης ανδρών Κύπρου 2005-06 ήταν η 29η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε ο Παφιακός για 3η φορά στην ιστορία του.
Κίμων Μιχαηλίδης

Ο φιλόλογος Κίμων Μιχαηλίδης (1905 - 1952) γεννήθηκε στην Πέτρα Λέσβου και υποστήριξε τον δημοτικισμό.

Δημοσίευσε μελέτες γύρω από τη ζωή και το έργο του Αργύρη Εφταλιώτη και του Δημητρίου Βερναρδάκη. Συνεργάστηκε στη Νέα Εστία και άλλα φιλολογικά περιοδικά. Έργα του: "Βιογραφία Εφταλιώτη", "Ο Βερναρδάκης και το γλωσσικό", "Συμπλήρωμα στην Αιολική Βιβλιογραφία", "Ποιητής Πάσχων", κά. Άφησε ανέκδοτη κριτική εργασία για τον Αλέξανδρο Πάλλη και τον Αργύρη Εφταλιώτη.

Απεβίωσε στην Αθήνα το 1952.
Εθνική Φρουρά της Γεωργίας

Η Εθνική Φρουρά της Γεωργίας (γεωργιανά: საქართველოს ეროვნული გვარდია) είναι στρατιωτικός σχηματισμός εντός των γεωργιανών ενόπλων δυνάμεων και αποτελεί τμήμα του Υπουργείου Άμυνας. Είναι επιφορτισμένη με την αντιμετώπιση εξωτερικών απειλών, πολιτικών αναταραχών και φυσικών καταστροφών. Η Εθνική Φρουρά είναι επίσης υπεύθυνη για την κατάταξη εφέδρων.
Χιονισμένο τοπίο

Το έργο Χιονισμένο τοπίο είναι πίνακας του Βίνσεντ βαν Γκογκ του 1888, που θεωρείται πως είναι ένας από τους πρώτους πίνακες που έφτιαξε στην Αρλ. Είναι ένας από τις τουλάχιστον δέκα ελαιογραφίες και ακουαρέλες που ο Βαν Γκογκ έφτιαξε με χιονισμένα τοπία την χρονική περίοδο 1882-1889. Ο πίνακας απεικονίζει τις πεδιάδες Λα Κρο αντισταθμισμένες με το Αβαείο του Μοντμαζούρ και τους λόφους κατά μήκος του ορίζοντα.
Κρατική Δούμα

Η Κρατική Δούμα (ρωσικά: Государственная дума) είναι η κάτω βουλή της Ομοσπονδιακής Συνέλευσης της Ρωσίας, ενώ η άνω βουλή είναι το Συμβούλιο της Ομοσπονδίας της Ρωσίας. Τα κεντρικά γραφεία της Δούμας βρίσκονται στο κέντρο της Μόσχας, λίγα βήματα από την πλατεία Μανέζναγια (Манежная площадь). Τα μέλη της αναφέρονται ως αναπληρωτές. Η Δούμα αντικατέστησε το Ανώτατο Σοβιέτ, ως αποτέλεσμα του νέου συντάγματος που θεσπίστηκε από τον Μπόρις Γιέλτσιν στον απόηχο της ρωσικής συνταγματικής κρίσης του 1993, και εγκρίθηκε από το ρωσικό λαό με δημοψήφισμα.
Μακαμπάκο

Το Μακαμπάκο (Αγγλικά και Σουαχίλι: "Makambako"), είναι μια μεσαίου μεγέθους πόλη και τμήμα στα Νότια Υψίπεδα, της Περιφέρειας Ντζόμπε "(Njombe Region)", της Τανζανίας. Βρίσκεται περίπου 40 μίλια βόρεια της πόλης Ντζόμπε "(Njombe)", στη διασταύρωση των δρόμων A104 και Β4 μεταξύ Ντζόμπε "(Njombe)", Ιρίνγκα "(Iringa)" και Μπέυα "(Mbeya)".

Κατά την Εθνική Απογραφή του 2002 στην Τανζανία, ο πληθυσμός του Μακαμπάκο "(Makambako)" ήταν 51.049 άτομα.
Αστυνομία της Ρωσίας

Η Αστυνομία της Ρωσίας (ρωσικά: полиция, ) είναι η ομοσπονδιακή υπηρεσία επιβολής του νόμου στη Ρωσία και τελεί υπό τον έλεγχο του Υπουργείου Εσωτερικών. Ιδρύθηκε το 2011, αντικαθιστώντας τη μιλίτσιγια, την πρώην αστυνομική υπηρεσία.

Είναι η ομοσπονδιακή αστυνομική υπηρεσία της Ρωσίας που λειτουργεί σύμφωνα με το νόμο περί αστυνομίας (Закон «о полиции»), όπως εγκρίθηκε από την Ομοσπονδιακή Συνέλευση και στη συνέχεια υπέγραψε σε νόμο στις 7 Φεβρουαρίου του 2011 ο τότε Πρόεδρος της Ρωσικής Ομοσπονδίας, Ντμίτρι Μεντβέντεφ.
Ιντζιρλίκ

Το Ιντζιρλίκ (τουρκικά: "Incirlik", ) είναι συνοικία στην περιοχή Γιουρεγίρ της πόλης των Αδάνων, 8 χιλιόμετρα (5 μίλια) ανατολικά του κέντρου της πόλης.
Μιχαήλ Α. Καντακουζηνός

Ο Μιχαήλ Α. Καντακουζηνός (1840 - 1891) ήταν Ρώσος αξιωματικός του στρατού.
Κυριάκος Κωνστάντης

Ο Κυριάκος Κωνστάντης (1852-1921) ήταν Ρώσος ζωγράφος ελληνικής καταγωγής.
Samsung Galaxy Note 7

μικρογραφία|Galaxy Note 7
Το Samsung Galaxy Note 7 είναι κινητό τηλέφωνο της νοτιοκορεατικής Samsung, που παρουσιάστηκε στις 2 Αυγούστου 2016 και σταμάτησε να παράγεται στις 11 Οκτωβρίου 2016, λόγω ενός σοβαρού προβλήματος με την μπαταρία του. Το Note 7 κυκλοφόρησε ως η έκτη βασική συσκευή της σειράς Νοte σαν προκάτοχος του Note 8 και περιλαμβάνει μερικά από τα χαρακτηριστικά των S7 και S7 Edge, όπως διπλή καμπυλωτή οθόνη, Quad HD ανάλυση οθόνης, 4GB μνήμης RAM, αναγνώστη δαχτυλικού αποτυπώματος, μετρητή καρδιακών παλμών, κάμερα 12 megapixel με τεχνολογία Dual Pixel, συμβατότητα με το Gear VR, καθώς επίσης και πιστοποίηση IP68 για αντοχή σε σκόνη και νερό.
Κορίτσι που Πνίγεται

Το Κορίτσι που Πνίγεται (αγγλικά: "Drowning Girl", επίσης γνωστό ως "Κρυφές Καρδιές" ή "Δε με Νοιάζει! Καλύτερα να Πνιγώ") είναι Ποπ Αρτ πίνακας ζωγραφικής με ελαιοχρώματα, που φιλοτεχνήθηκε το 1963 από το Ρόι Λίχτενσταϊν. Ο Λίχτενσταϊν χρησιμοποίησε τεχνικές από την τέχνη των κόμικ για τη δημιουργία του πίνακα.

Κατηγορία:Πίνακες του 1963
Κατηγορία:Πίνακες του Ρόι Λίχτενσταϊν
Κατηγορία:Πίνακες του Μουσείου Μοντέρνας Τέχνης (Νέα Υόρκη)
Λεωνίδας Στρίγκος

Ο Λεωνίδας Στρίγκος (1900 - 1983) ήταν Κύπριος, πολιτικός, ηγετικό στέλεχος του ΚΚΕ και αντιστασιακός.
Ναός του Γκαρνί

Ο Ναός του Γκαρνί (αρμενικά: Գառնիի հեթանոսական տաճար "Gařnii het'anosakan tačar", μετάφραση: "ειδωλολατρικός Ναός της Γκαρνί", ) είναι ένας Κλασικός Ελληνιστικός Ναός στο Γκαρνί, της Αρμενίας. Είναι ίσως το πιο γνωστό κτίσμα και σύμβολο της προ-χριστιανικής Αρμενίας. Χτίστηκε πιθανότατα από το βασιλιά Τιριδάτη Α´ στο πρώτο αιώνα μ.Χ. ως ναός του Θεού Ήλιου Mihr.

Μετά τον προσηλυτισμό των κατοίκων της Αρμενίας στο Χριστιανισμό στις αρχές του 4ου αιώνα, μετατράπηκε σε βασιλική θερινή κατοικία της Khosrovidukht, αδελφής του Τιριδάτη Γ'. Σύμφωνα με ορισμένους μελετητές δεν ήταν ναός αλλά τάφος και έτσι διεσώθη από την καθολική καταστροφή των παγανιστικών δομών. Κατέρρευσε στο σεισμό του 1679. Το ανανεωμένο ενδιαφέρον κατά τον 19ο αιώνα οδήγησε σε ανασκαφές στην περιοχή στα μέσα του 20ου αιώνα και την ενδεχόμενη ανακατασκευή του μεταξύ του 1969 και του 1975. Είναι το μόνο γνωστό ελληνορωμαϊκό περίστυλο κτίριο στην Αρμενία και το μόνο τέτοιου είδους οικοδόμημα που διασώζεται στην πρώην Σοβιετική Ένωση. Είναι ένα από τα κύρια τουριστικά αξιοθέατα στην Αρμενία και το κεντρικό ιερό του Αρμενικού Νεοπαγανισμού.
Τσάβι Πασκουάλ

Ο Σαβιέρ «Τσάβι» Πασκουάλ ι Βίβες (ισπανικά: "Xavier "Xavi" Pascual i Vives") (Οσπιταλέτ ντε Λιοβρεγάτ, 9 Σεπτεμβρίου 1972), γνωστός ως Τσάβι Πασκουάλ, είναι Ισπανός επαγγελματίας προπονητής καλαθοσφαίρισης στην Ζενίτ Αγίας Πετρούπολης. Στις 9 Μαΐου του 2010 έγινε ο νεότερος προπονητής που κατάφερε να κερδίσει την Ευρωλίγκα από το 2000 και αμέσως αναδείχτηκε προπονητής της χρονιάς στην Ευρωλίγκα.
Ένοπλες Δυνάμεις της Σαουδικής Αραβίας

Οι Ένοπλες Δυνάμεις της Σαουδικής Αραβίας (αραβικά: القوات المسلحة السعودية) αποτελούνται από πέντε κλάδους, τον Βασιλικό Σαουδικό Στρατό Ξηράς, το Βασιλικό Ναυτικό της Σαουδικής, τη Βασιλική Σαουδική Πολεμική Αεροπορία, τη Βασιλική Σαουδική Αεράμυνα και η Βασιλική Σαουδική Στρατηγική Δύναμη Πυραύλων.

Αντίθετα η Εθνική Φρουρά της Σαουδικής Αραβίας, είναι ένας από τους τρεις κύριους κλάδους των Μεικτών Δυνάμεων του Βασιλείου. Η Εθνική Φρουρά είναι υπό τον διοικητικό έλεγχο του Υπουργείου Εθνικής Φρουράς, αντί του Υπουργείου Άμυνας, όπως η Βασιλική Φρουρά της Σαουδικής Αραβίας και οι παραστρατιωτικές δυνάμεις.

Το Βασίλειο της Σαουδικής Αραβίας έχει μία από τις καλύτερα χρηματοδοτούμενες δυνάμεις άμυνας στη Μέση Ανατολή. Το βασίλειο ξοδεύει το 25% του προϋπολογισμού του, ή περίπου 88 δισεκατομμύρια δολάρια, για τα στρατεύματά του. Από άποψη ανθρώπινου δυναμικού, η Σαουδική Αραβία διαθέτει περίπου 688.000 ενεργό προσωπικό, με 300.000 στρατιώτες. Η Σαουδική Αραβία έχει επίσης περισσότερους από 200.000 άνδρες στην εθνική φρουρά της, όπως και 25.000 στρατεύματα των φυλών, τα οποία χρησιμοποιούνται κυρίως για την εξασφάλιση από εσωτερικές απειλές. Αυτά έχουν χρησιμοποιηθεί σε μεγάλο βαθμό ως εκστρατευτικό σώμα. Το ναυτικό έχει περίπου 60.000 μέλη, ενώ οι δυνάμεις αεράμυνας και οι στρατηγικές δυνάμεις πυραύλων διαθέτουν 40.000 στρατιώτες. Εκτός από τις αεροπορικές δυνάμεις με πάνω από 63.000 ενεργούς υπαλλήλους, υπάρχει επίσης μια στρατιωτική υπηρεσία πληροφοριών, η Γενική Υπηρεσία Πληροφοριών (GIP).

Η Εθνική Φρουρά της Σαουδικής Αραβίας δεν είναι ένα βιβλίο, αλλά μια δύναμη σε πλήρη επιχειρησιακή ετοιμότητα στην πρώτη γραμμή, και προέρχεται από τη φυλετική στρατιωτικοθρησκευτική δύναμη του Αμπντούλ Αζίζ, την Ιχβάν. Η σύγχρονη ύπαρξή της, όμως, οφείλεται στο ότι αποτελεί έναν αποτελεσματικό ιδιωτικό στρατό του Αμπντάλα από το 1960 και, σε αντίθεση με το υπόλοιπο των ενόπλων δυνάμεων, είναι ανεξάρτητη από το Υπουργείο Άμυνας. Η Εθνική Φρουρά έχει ένα αντίβαρο στην παράταξη Σουμπαϊρί στη βασιλική οικογένεια, ο Σαλμάν μπιν Αμπντούλ-Αζίζ Αλ Σαούντ, ο βασιλιάς, είναι ένας από τους λεγόμενους «Επτά Σουμπαϊρί» και ελέγχει το υπόλοιπο των ενόπλων δυνάμεων.
Γιάννης Μαλτέζος

Ο Γιάννης Μαλτέζος (Σμύρνη, 1913 - Παρίσι, 1987) ήταν Έλληνας ζωγράφος και γλύπτης, πρωτοπόρος του Αφηρημένου Εξπρεσιονισμού στην Ελλάδα και της γραφικής χάραξης στιγμιαίων δονήσεων γνωστής ως drip painting η εναλλακτικά action painting.
Λαϊκός Απελευθερωτικός Στρατός

Ο Λαϊκός Απελευθερωτικός Στρατός (κινεζικά: 中国人民解放军}) αποτελεί τις ένοπλες δυνάμεις της Λαϊκής Δημοκρατίας της Κίνας και του Κομμουνιστικού Κόμματος της Κίνας (ΚΚΚ). Απαρτίζεται από πέντε επαγγελματικούς υπηρεσιακούς κλάδους οι οποίοι είναι ο Στρατός Ξηράς, το Πολεμικό Ναυτικό, η Πολεμική Αεροπορία, η Δύναμη Πυραύλων και η Δύναμη Στρατηγικής Υποστήριξης.

Ο Λαϊκός Απελευθερωτικός Στρατός είναι η μεγαλύτερη στρατιωτική δύναμη του κόσμου, με περίπου 2.285.000 προσωπικό, 0,18% του πληθυσμού της χώρας. Το Σεπτέμβριο του 2015, Σι Τσινπίνγκ, ο Γενικός Γραμματέας του Κομμουνιστικού Κόμματος της Κίνας και ο διοικητής του στρατού, ανακοίνωσε μια μείωση του αριθμού του στρατιωτικού προσωπικού κατά 300.000. Τα διακριτικά του PLA αποτελούνται από ένα κυκλικό με ένα κόκκινο αστέρι που φέρουν τους κινεζικούς χαρακτήρες οκτώ (八) και ένα (一), που παραπέμπουν στην Εξέγερση του Ναντσάνγκ που ξεκίνησε την 1η Αυγούστου του 1927.

Ο Λαϊκός Απελευθερωτικός Στρατός βρίσκεται υπό τον έλεγχο της Κεντρικής Στρατιωτικής Επιτροπής του ΚΚΚ. Σύμφωνα με την αρχή του πολιτικού ελέγχου του στρατού, ο αρχιστράτηγος είναι ο Πρόεδρος της Κεντρικής Στρατιωτικής Επιτροπής (συνήθως ο Γενικός Γραμματέας του Κομμουνιστικού Κόμματος της Κίνας, καθώς και ο Κυρίαρχος ηγέτης). Το Υπουργείο Εθνικής Άμυνας, το οποίο τελεί υπό τον έλεγχο του Κρατικού Συμβουλίου, δεν ασκεί καμία εξουσία επί του στρατού και είναι πολύ λιγότερο ισχυρή από την Κεντρική Στρατιωτική Επιτροπή. Ένα σύστημα πολιτικών υπαλλήλων εντάσσεται στο πλαίσιο της στρατιωτικής εξασφάλισης της αρχής του κόμματος επί των ενόπλων δυνάμεων, έτσι ώστε ο πρωταρχικός ρόλος του Υπουργείου Εθνικής Άμυνας αποτελεί γραφείο διασύνδεσης με τα ξένα στρατεύματα και όχι μια επιβλητική αρχή.

Η πολιτική και στρατιωτική ηγεσία έχουν κάνει μια συντονισμένη προσπάθεια για να δημιουργήσουν μια επαγγελματική στρατιωτική δύναμη, η λειτουργία της οποίας περιορίζεται στην εθνική άμυνα και την παροχή βοήθειας στην εγχώρια οικονομική ανάπτυξη και την επείγουσα βοήθεια. Αυτή η αντίληψη του ρόλου του στρατού απαιτεί την προώθηση εξειδικευμένων αξιωματικών, οι οποίοι μπορούν να κατανοήσουν τα σύγχρονα όπλα και να χειρίζονται συνδυασμένα όπλα. Οι μονάδες σε όλη τη χώρα έχουν ανατεθεί σε κάθε μία από τις πέντε διοικήσεις με βάση τη γεωγραφική τοποθεσία.

Η στρατιωτική θητεία είναι υποχρεωτική από το νόμο. Ωστόσο, η υποχρεωτική στρατιωτική θητεία στη Λαϊκή Δημοκρατία της Κίνας δεν έχει επιβληθεί ποτέ λόγω του μεγάλου αριθμού στρατιωτικού και παραστρατιωτικού προσωπικού. Σε περιόδους εθνικής έκτακτης ανάγκης, τη Λαϊκή Ένοπλη Αστυνομία και την Πολιτοφυλακή του Λαϊκού Απελευθερωτικού Στρατού ως εφεδρεία και στοιχείο στήριξης για το Στρατό Ξηράς.
Γεώργιος Σωφρονόπουλος

Ο Γεώργιος Σωφρονόπουλος (27 Νοεμβρίου 1894 - Ιανουάριος 1975) του Ανδρέα, ήταν Έλληνας πολιτικός, ο οποίος διετέλεσε και πρόεδρος του ΑΣΔΥ.
Αεροπορική Βάση Ιντζιρλίκ

Η Αεροπορική Βάση Ιντζιρλίκ (τουρκικά: "İncirlik Hava Üssü", IATA: UAB, ICAO: LTAG) είναι αεροπορική βάση με λίγο περισσότερα από 3320 ac (1335 εκτάρια), στη συνοικία Ιντζιρλίκ της πόλης των Αδάνων, την Τουρκία. Η βάση βρίσκεται μέσα σε μια αστική περιοχή 1,7 εκατομμυρίων ανθρώπων, 10 χιλιόμετρα (6 μίλια) ανατολικά του κέντρου της πόλης και 32 χιλιόμετρα (20 μίλια) εσωτερικά από τη Μεσόγειο Θάλασσα. Η Πολεμική Αεροπορία των Ηνωμένων Πολιτειών και η Τουρκική Πολεμική Αεροπορία είναι οι κύριοι χρήστες της αεροπορικής βάσης, αν και χρησιμοποιείται επίσης από τη Βασιλική Πολεμική Αεροπορία και από τη Βασιλική Σαουδική Πολεμική Αεροπορία.

Η Αεροπορική Βάση Ιντζιρλίκ αποτελεί έδρα της 10ης Τακτικής Αεροπορικής Διοίκησης (10. Ana Jet Üs Komutanlığı) της 2ης Διοίκησης Πολεμικής Αεροπορίας (2. Hava Kuvvet Komutanlığı) της Τουρκικής Πολεμικής Αεροπορίας (Türk Hava Kuvvetleri). Οι άλλες μονάδες βρίσκονται στη Μυρσυφών (LTAP), στη Μαλάτεια/Ερχάτς (LTAT) και στο Ντιγιάρμπακιρ (LTCC).

Η Αεροπορική Βάση Ιντζιρλίκ φιλοξενεί συμπλήρωμα της Πολεμικής Αεροπορίας των ΗΠΑ με περίπου πέντε χιλιάδες αεροπόρους, με αρκετές εκατοντάδες αεροπόρων από τη Βασιλική Πολεμική Αεροπορία και την Τουρκική Πολεμική Αεροπορία επίσης παρόντες, από τα τέλη του 2002. Η κύρια μονάδα που σταθμεύει στην Αεροπορική Βάση Ιντζιρλίκ είναι η 39η Πτέρυγα Αεροπορικής Βάσης (39 ABW) της Πολεμικής Αεροπορίας των ΗΠΑ. Η Αεροπορική Βάση Ιντζιρλίκ διαθέτει αεροδιάδρομο μήκους 3.048 m (10.000 ft), που βρίσκεται μεταξύ των περίπου 57 καταφυγίων αεροσκαφών. Τα τακτικά πυρηνικά όπλα είναι αποθηκευμένα στη βάση.
Game Gear

Το Game Gear της [[Sega]]
Το Game Gear (ιαπωνικά: ゲームギア, Λατινισμός Χέπμπορν: Gēmu Gia) είναι φορητή κονσόλα παιχνιδιών 8-bit που κυκλοφόρησε από τη Sega στις 6 Οκτωβρίου του 1990 στην Ιαπωνία, το 1991 στη βόρεια Αμερική και την Ευρώπη, και το 1992 στην Αυστραλία. Αρχικά, το Game Gear ήταν αντίζηλος του Game Boy της Nintendo, του Atari Lynx και του TurboExpress της NEC. Το Game Gear μοιράζεται μεγάλος μέρος του hardware του με το Master System και μπορεί να παίξει και δικά του παιχνίδια, πράγμα που γίνεται δυνατό με τη χρήση αντάπτορα. Αποτελούμενο από πλήρως έγχρωμη οθόνη με φορμά landscape, η Sega έκανε το Game Gear τεχνολογικά ανώτερο από το Game Boy.

Το Game Gear κυκλοφόρησε βιαστικά στην αγορά, και η μοναδική του βιβλιοθήκη παιχνιδιών σε συνδυασμό με την τιμή του, του έδωσαν το προτέρημα απέναντι στα Atari Lynx και TurboExpress. Ωστόσο, λόγο προβλημάτων με τη διάρκεια ζωής των μπαταριών, την έλλειψη γνήσιων τίτλων, και της μικρής υποστήριξης από την ίδια τη Sega, το Game Gear δεν μπόρεσε να ξεπεράσει το Game Boy, πουλώντας 10,62 εκατομμύρια μέχρι το Μάρτιο του 1996. Το Game Gear διαδέχθηκε το Genesis Nomad το 1995 και σταμάτησε την κυκλοφορία το 1997. Επανακυκλοφόρησε το 2000 ως σύστημα budget από τη Majesco, υπό την άδεια της Sega.

Η υποδοχή του Game Gear ήταν ανάμεικτη, με επαίνους για την πλήρως έγχρωμη οθόνη του και κριτικάρισμα για το μεγάλο του μέγεθος και τη ζωή της μπαταρίας, καθώς και ανάμεικτες κριτικές για την ποιότητα της βιβλιοθήκης παιχνιδιών του.


Κατηγορία:Κονσόλες βιντεοπαιχνιδιών τέταρτης γενιάς
Κατηγορία:Κονσόλες της Sega
Κατηγορία:Φορητές κονσόλες βιντεοπαιχνιδιών
Ένοπλες Δυνάμεις της Δημοκρατίας της Βόρειας Μακεδονίας

Οι Ένοπλες Δυνάμεις της Δημοκρατίας της Βόρειας Μακεδονίας (σλαβομακεδονικά: Армија на Република Северна Македонија [АРCМ]) είναι τα στρατεύματα της Δημοκρατίας της Βόρειας Μακεδονίας. Υπεύθυνες για την υπεράσπιση της κυριαρχίας και της εδαφικής ακεραιότητας της χώρας από ξένα στρατεύματα, οι ένοπλες δυνάμεις είναι μια αμυντική δύναμη που αποτελείται από το Στρατό (Армија) και την Πολεμική Αεροπορία (Воено Воздухопловство). Από το 2005, ο στρατός αποτελείται εξ ολοκλήρου από επαγγελματίες και εθελοντές στρατιώτες, έχοντας πλήρως μεταμορφωθεί σε ένα επαγγελματικό στρατό συμβατό με τα πρότυπα του NATO.
Μάρτιν Μιούρσεπ

Ο Μάρτιν Μιούρσεπ (Τάλιν, 26 Σεπτεμβρίου 1974), είναι Εσθονός πρώην επαγγελματίας καλαθοσφαιριστής και νυν προπονητής Έχει ύψος 2,08 μέτρα και αγωνιζόταν στην θέση του Πάουερ φόργουορντ. Θεωρείται ο κορυφαίος Εσθονός αθλητής καλαθοσφαίρισης καθώς και ο μόνος από την χώρα του που έχει αγωνιστεί στο ΝΒΑ.
Ηλίας Η. Παπαδόπουλος

Ο Ηλίας Η. Παπαδόπουλος (1896 - 21 Οκτωβρίου 1983) ήταν Έλληνας δικηγόρος και πολιτικός, ο οποίος χρημάτισε βουλευτής.
Μίκαελ Ντένερ

Ο Μίκαελ Ντένερ (αγγλ.: "Michael Denner", 5 Νοεμβρίου 1958) είναι Δανός κιθαρίστας της heavy metal μουσικής, γνωστός για την συμμετοχή του σε συγκροτήματα όπως οι Mercyful Fate, King Diamond και Denner / Shermann.
Μερσέ Ροδορέδα

Η Μερσέ Ροδορέδα (Mercé Rodoreda i Guirguí, Βαρκελώνη, 10 Οκτωβρίου 1908 - Ζιρόνα, 13 Απριλίου 1983) ήταν Ισπανίδα συγγραφέας, μία από τις σημαντικότερες μορφές των σύγχρονων καταλανικών γραμμάτων. Καλλιέργησε το σύνολο των λογοτεχνικών ειδών μα έγινε γνωστή κυρίως για μυθιστορήματά της όπως την "Πλατεία των Διαμαντιών". Έχει μεταφραστεί σε πολλές γλώσσες και μεταξύ άλλων έλαβε το Τιμητικό Βραβείο των Καταλανικών Γραμμάτων το 1980.
Η καρέκλα του Βαν Γκογκ

Το έργο Η καρέκλα του Βαν Γκογκ δημιουργήθηκε το 1888 από τον Ολλανδό ζωγράφο Βίνσεντ βαν Γκογκ. Σήμερα βρίσκεται στην Εθνική Πινακοθήκη του Λονδίνου.

Ο πίνακας δείχνει μια ρουστίκ ξύλινη καρέκλα, με ένα απλό κάθισμα από πλεγμένο άχυρο, πάνω σε ένα δάπεδο με πλακάκια. Πάνω στο κάθισμα της καρέκλας υπάρχει μια διακοσμημένη πίπα και μια σακούλα καπνού πίπας.
Γιάκομπ φαν Όοστ

Ο Γιάκομπ φαν Όοστ (φλαμανδικά: Jacob van Oost, 1603–1671) ήταν Φλαμανδός ζωγράφος προσωπογραφιών και ιστορικών θεμάτων. Ήταν ο σημαντικότερος ζωγράφος της Μπρυζ κατά τον 17ο αιώνα, λόγω των πορτρέτων της τοπικής αριστοκρατίας που ζωγράφιζε, καθώς και των πολλών εικόνων για Αγία Τράπεζα, που δημιούργησε στο πνεύμα της αντιμεταρρύθμισης. Ζωγράφισε επίσης ρωπογραφίες με μουσικούς και χαρτοπαίκτες για την ελεύθερη αγορά.
Φέλιξ φαν Χρένινγκεν

Ο Φέλιξ φαν Χρένινγκεν ("Felix Van Groeningen", 1977) είναι Βέλγος σκηνοθέτης και σεναριογράφος.

Η πιο γνωστή του ταινία είναι τα "Ραγισμένα όνειρα", που απέσπασε το βραβείο Σεζάρ καλύτερης ξένης ταινίας και το βραβείο Lux και ήταν υποψήφια για το Όσκαρ καλύτερης ξενόγλωσσης ταινίας και για το Βραβείο Ευρωπαϊκού Κινηματογράφου καλύτερης ταινίας.
Ράντι Γουάιτ

Ο Ράντι Γουάιτ ("Randy White", γεννήθηκε 4 Νοεμβρίου 1967), είναι Αμερικάνος πρώην επαγγελματίας καλαθοσφαιριστής. Έχει ύψος 2,03 μέτρα και αγωνιζόταν στη θέση του πάουερ φόργουορντ.
We Love Katamari

We Love Katamari (ή We ♥ Katamari), γνωστό στην Ιαπωνία ως "Minna Daisuki Katamari Damacy" (ιαπωνικά: みんな大好き塊魂, Χέπμπορν: "Minna Daisuki Katamari Damashii", κυρ. "Everyone Loves Katamari Damacy"), είναι βιντεοπαιχνίδι παζλ δράσης που αναπτύχθηκε και κυκλοφόρησε από τη Namco για το PlayStation 2. Κυκλοφόρησε στην Ιαπωνία στις 6 Ιουλίου του 2005, στη βόρεια Αμερική στις 20 Σεπτεμβρίου του ίδιου έτους, και στην Ευρώπη στις 2 Φεβρουαρίου, ένα χρόνο αργότερα. Είναι sequel του "Katamari Damacy". Είναι το τελευταίο παιχνίδι της σειράς στο οποίο αναπτύχθηκε ο δημιουργός της, Κεΐτα Τακαχάσι.
Σλιβοβίτσα

δεξιά|μικρογραφία|Ρακί από κορόμηλο μάρκας<br>
"Еленской сливова".
Σλιβοβίτσα (,
, στα φινλανδικά: "slivovits",
για το βοσνιακά: "šljivovica",
,
,
,
,
είναι αλκοολούχο ποτό παραγόμενο από την απόσταξη πολτού από κορόμηλα ή δαμάσκηνα που έχουν υποστεί ζύμωση. Πρόκειται για ένα παραδοσιακό ποτό στις χώρες της Βαλκανικής χερσονήσου, της Κεντρικής και Ανατολικής Ευρώπης, κυρίως, για τους σλαβικούς λαούς και τους γειτονικούς τους λαούς όπως οι Ούγγροι, οι Ρουμάνοι και οι Αλβανοί. Η σλιβοβίτσα είναι το εθνικό ποτό στη Σερβία, μέσο για φυσική ανταλλαγή στην Αλβανία και το ποτό που χρησιμοποιείται στα μνημόσυνα για να τιμήσουν τις ψυχές των νεκρών συγγενών στην Πολωνία.
Φυσικό Πάρκο του Μοναστηριού Ρίλα

Το Φυσικό Πάρκο του Μοναστηριού Ρίλα () συγκαταλέγεται μέσα στα μεγαλύτερα φυσικά πάρκα της Βουλγαρίας που εκτείνονται σε έκταση 252.535 χλμ.2 στο δυτικό τμήμα της οροσειράς Ρίλα, σε υψόμετρο μεταξύ 750 και 2713 μέτρων. Βρίσκεται στο Δήμο Ρίλα, της επαρχίας Κιουστεντίλ και περιλαμβάνει δάση, ορεινά λιβάδια, αλπικές περιοχές και 28 παγετωνικές λίμνες. Με λίγο περισσότερο από 1 εκατομμύριο επισκέπτες, είναι το δεύτερο πιο επισκέψιμο πάρκο στη χώρα, μετά το Φυσικό Πάρκο Βίτοσα.

Ιδρύθηκε το 1992, ως μέρος του νεοσύστατου Εθνικού Πάρκου Ρίλα. Το 2000, έδαφος του εθνικού πάρκου διατέθηκε εκ νέου στο Μοναστήρι της Ρίλα και κατηγοριοποιήθηκε εκ νέου ως φυσικό πάρκο, επειδή σύμφωνα με το νόμο όλες οι εκτάσεις των εθνικών πάρκων ανήκουν αποκλειστικά στην ιδιοκτησία του κράτους. Σήμερα το μεγαλύτερο μέρος του πάρκου ανήκει στο μοναστήρι. Το πάρκο περιλαμβάνει μια προστατευμένη περιοχή, το δάσος του Μοναστηριού Ρίλα, με έκταση 36,65 χλμ2 ή το 14% του συνολικού εδάφους.

Το πάρκο βρίσκεται εξ' ολοκλήρου μέσα στα "Μεικτά δάση" της χερσαίας οικοπεριοχής της Οροσειράς της Ροδόπης που ανήκει στο Μεγαοικοσύστημα "Εύκρατών δασών πλατύφυλλων και μεικτών" και στην Παλαιαρκτική οικοζώνη. Υπάρχουν περίπου 1400 είδη ανώτερων φυτών, 282 είδη από βρύα και 130 είδη από φύκη του γλυκού νερού. Η πανίδα αποτελείται από 52 είδη θηλαστικών, 122 είδη πουλιών, 12 είδη ερπετών, 11 είδη αμφιβίων και 5 είδη ψαριών, καθώς και 2600 είδη ασπόνδυλων.

Το πάρκο ονομάστηκε από το μοναστήρι της Ρίλα, ένα πολιτιστικό και πνευματικό κέντρο της Βουλγαρίας, που ιδρύθηκε κατά τη διάρκεια της πρώτης βουλγαρικής Αυτοκρατορίας από τον ασκητή και Άγιο, Ιωάννη της Ρίλα του 10ου αιώνα. Χαρακτηρίστηκε Μνημείο Παγκόσμιας Κληρονομιάς της UNESCO το 1983.
Mercyful Fate EP

Mercyful Fate EP είναι ο τίτλος του EP σινγκλ του δανέζικου heavy metal συγκροτήματος Mercyful Fate, το οποίο κυκλοφόρησε στις 25 Σεπτεμβρίου του 1982 μέσω της δισκογραφικής εταιρείας RaveOn. Το ΕΡ έγινε επίσης γνωστό ως Nuns Have No Fun ή A Corpse Without Soul λόγω του εξωφύλλου του.

Αυτή υπήρξε η πρώτη κυκλοφορία του συγκροτήματος, το οποίο αν και επανενώθηκε την δεκαετία του '90, έφθασε στο απόγειο της καριέρας του κατά την τριετία 1982-1985. Ακολούθησαν δύο άλμπουμ που επηρέασαν έντονα τα κινήματα του speed και του black metal, τα ""Melissa" και "Don't Break the Oath", τα οποία θεωρούνται και δύο εκ των σπουδαιότερων δίσκων στην ιστορία του heavy metal.

Το ΕΡ επανεκδόθηκε το 1987 ως μέρος της συλλογής "The Beginning", μαζί με πέντε κομμάτια από το "Melissa"".
Κώστας Φωτάκης

Ο Κώστας Φωτάκης είναι Έλληνας πανεπιστημιακός και πολιτικός.

Αποφοίτησε από το Κολλέγιο Αθηνών το 1969, σπούδασε Χημεία στο Εθνικό και Καποδιστριακό Πανεπιστήμιο Αθηνών (πτυχίο το 1973) και εκπόνησε τη διδακτορική του διατριβή στη Χημειοφυσική στο Πανεπιστήμιο του Εδιμβούργου το 1977.

Από το 1984 έως τις 27 Ιανουαρίου 2015, όποτε και διορίστηκε Αναπληρωτής Υπουργός Πολιτισμού, Παιδείας και Θρησκευμάτων αρμόδιος για θέματα Έρευνας και Καινοτομίας στην κυβέρνηση ΣΥΡΙΖΑ-ΑΝΕΛ, δίδασκε στο τμήμα Φυσικής του Πανεπιστημίου Κρήτης. Συνταξιοδοτήθηκε και του απονεμήθηκε ο τίτλος του Ομότιμου Καθηγητή, το φθινόπωρο του 2017.

Από το 1997 έως το 2013 ήταν Διευθυντής του Ινστιτούτου Ηλεκτρονικής Δομής και Λέιζερ (ΙΗΔΛ) του Ιδρύματος Τεχνολογίας και Έρευνας (ΙΤΕ) και από το 2011 έως το 2016 διετέλεσε Πρόεδρος του Διοικητικού Συμβουλίου του ΙΤΕ.
Ελένη Σταθάτου

Η Ελένη (Λένα) Σταθάτου (Αλεξάνδρεια 1887 − Αθήνα 1982), Κωνσταντινίδη το πατρικό της όνομα, ήταν Ελληνίδα συλλέκτρια και αθλήτρια της αντισφαίρισης.

Ήταν μέλος της οικογένειας Κωνσταντινίδη, πλούσιων εμπόρων της Αλεξάνδρειας με καταγωγή από τη Σιάτιστα, και σύζυγος του επιχειρηματία Αντωνίου Σταθάτου. Το 1957 δώρισε στο Μουσείο Μπενάκη και στη Γεννάδειο Βιβλιοθήκη και το Εθνικό αρχαιολογικό μουσείο τη συλλογή της από εικόνες βυζαντινών και μεταβυζαντινών χρόνων, κεντήματα και κοσμήματα που κατείχε, συνολικά 971 έργα.

Η Ελένη Σταθάτου ήταν μέλος του Ομίλου αντισφαίρισης Αθηνών και πρωταθλήτρια Ελλάδος στο απλό γυναικών το 1919, ενώ έπαιζε και Μπριτζ.
Blade Runner

Το Blade Runner (ελληνική μεταφορά: Μπλέιντ Ράνερς: Ομάδες Εξόντωσης) είναι αμερικανική κινηματογραφική νεο-νουάρ ταινία επιστημονικής φαντασίας παραγωγής 1982 του Ρίντλεϊ Σκοτ, με πρωταγωνιστές τους Χάρισον Φορντ,Ρούτγκερ Χάουερ, Έντουαρντ Τζέιμς Όλμος, Σον Γιανγκ και Ντάριλ Χάνα. Το σενάριο της ταινίας γράφτηκε από τον Χάμπτον Φάντσερ και τον Ντέιβιντ Πίπλς, ενώ πρόκειται για κινηματογραφική μεταφορά της νουβέλας επιστημονικής φαντασίας "Το Ηλεκτρικό Πρόβατο" του Φίλιπ Κ. Ντικ, που κυκλοφόρησε το 1968.

Η ταινία παρουσιάζει ένα δυστοπικό Λος Άντζελες, στο οποίο κατασκευάζονται, από την πανίσχυρη εταιρεία Tyrell Corporation, γενετικά προηγμένες «ρέπλικες» (replicants), οι οποίες είναι εξωτερικά όμοιες με τους ανθρώπους. Η χρήση τους στη Γη απαγορεύεται, και ρυθμίζονται αποκλειστικά για επικίνδυνες ή ιατρικές εργασίες, σε αποικίες του εξώκοσμου. Οι ρέπλικες που αψηφούν την απαγόρευση και επιστρέφουν στη Γη καταζητούνται και θανατώνονται («αποσύρονται») από ειδικούς εργαζόμενους της αστυνομίας, γνωστούς ως «Blade Runners». Η ταινία εστιάζει στην ομάδα από ρέπλικες που δραπέτευσαν πρόσφατα και κρύβονται στο Λος Άντζελες και στον έμπειρο Blade Runner Rick Deckard (Χάρισον Φορντ), ο οποίος δέχεται απρόθυμα την αποστολή να τις κυνηγήσει.

Το "Blade Runner" δέχθηκε αρχικά αντικρουόμενες κριτικές: κάποιοι δυσαρεστήθηκαν από τον ρυθμό του, ενώ άλλοι ευχαριστήθηκαν με τη θεματική πολυπλοκότητά του. Ένα χρόνο μετά από την κυκλοφορία της, η ταινία κέρδισε το βραβείο Hugo για την Καλύτερη Δραματική Παρουσίαση. Το "Blade Runner", παρότι δεν απέδωσε καλά στη βόρεια Αμερική, έχει γίνει έκτοτε ταινία καλτ. Καθώς δέχθηκε επαίνους για τον σχεδιασμό του, ο οποίος απεικονίζει ένα «τροποποιημένο» μέλλον (ρετροφουτουρισμός), παραμένει ένα ηγετικό υπόδειγμα του νεο-νουάρ κινηματογράφου. Έφερε στο επίκεντρο του Χόλιγουντ το έργο του Φίλιπ Κ. Ντικ, και αρκετά μετέπειτα έργα βασίστηκαν στη δουλειά του. Ο Ρίντλεϊ Σκοτ χαρακτηρίζει το "Blade Runner" ως το «πιθανώς» πιο ολοκληρωμένο και προσωπικό φιλμ του. Το 1993 η ταινία επιλέχθηκε για παρουσίαση στο Εθνικό Μητρώο Κινηματογράφου από τη Βιβλιοθήκη του Κογκρέσου ως «πολιτιστικά, ιστορικά, ή αισθητικά σημαντική». Το "Blade Runner" χαρακτηρίζεται πλέον από πολλούς κριτικούς ως μία από τις καλύτερες ταινίες επιστημονικής φαντασίας που έγιναν ποτέ. Τη μουσική της ταινίας έγραψε ο Έλληνας συνθέτης Vangelis. Μια συνέχεια, "Blade Runner 2049", κυκλοφόρησε τον Οκτώβριο του 2017.

Επτά εκδοχές της ταινίας προβλήθηκαν για διάφορες αγορές, ως αποτέλεσμα των αντιφατικών αλλαγών που έγιναν από τους διευθύνοντες της ταινίας. Το 1992 κυκλοφόρησε η εκδοχή "Director's Cut". Αυτό, σε συνδυασμό με τη δημοτικότητα της ταινίας στον δανεισμό βίντεο, την έκαναν μία από τις πρώτες ταινίες που βγήκαν σε DVD, με αποτέλεσμα τη βελτίωση της ποιότητας της εικόνας και του ήχου της. Το 2007, η Warner Bros. κυκλοφόρησε το "Final Cut" της ταινίας, μία βελτιωμένη ψηφιακά εκδοχή για τα 25α της γενέθλια. Πρόκειται για τη μόνη εκδοχή στην οποία ο Σκοτ είχε πλήρη καλλιτεχνική ελευθερία, και προβλήθηκε σε επιλεγμένους κινηματογράφους. Η εκδοχή αυτή επανακυκλοφόρησε σε DVD, HD DVD, και Blu-ray.
Γιώργος Ζαχαρόπουλος

Ο Γιώργος Ζαχαρόπουλος (γενν. Αθήνα, 13 Δεκεμβρίου 1971) είναι Έλληνας παλαίμαχος ποδοσφαιριστής που αγωνιζόταν ως επιθετικός.

Ξεχώρισε για την ικανότητα του στο σκοράρισμα, καθώς υπήρξε, καθ' όλη τη διάρκεια της ποδοσφαιρικής του καριέρας, παραγωγικός σκόρερ σε όλες τις κατηγορίες. Αξιοσημείωτο είναι πως η φυσική του κατάσταση και η αγάπη του για το ποδόσφαιρο, τον έκαναν να αγωνιστεί με ιδιαίτερη επιτυχία μέχρι την ηλικία των 42 ετών. Μέχρι και το 2011 μετρούσε 457 συμμετοχές πρωταθλημάτων Α΄, Β΄ και Γ΄ Εθνικής και 207 τέρματα. Όντας παραγωγικός σκόρερ, στην καριέρα του αναδείχθηκε συνολικά 4 φορές πρώτος σκόρερ σε πρωτάθλημα, ενώ το ρεκόρ του είναι 24 τέρματα σε μία χρονιά, κάτι που πέτυχε 2 φορές.
Επίσης έχει χαρακτηριστεί ως "γυρολόγος των ελληνικών γηπέδων", καθώς αγωνίστηκε σε περισσότερες από 10 ομάδες.
Νούρια Εσπέρτ

Η Νούρια Εσπέρτ (Οσπιταλέτ ντε Λιοβρεγάτ, 11 Ιουνίου 1935) είναι Καταλανή ηθοποιός και σκηνοθέτης. Έχει εργαστεί τόσο στο θέατρο, όσο και στον κινηματογράφο, την όπερα και την τηλεόραση. Το 2016 έλαβε το βραβείο Πριγκίπισσα της Αστούριας των Καλών Τεχνών.

Στην ηλικία των δώδεκα εντάχθηκε για πρώτη φορά σε θεατρική εταιρεία, με τον πρώτο πρωταγωνιστικό της ρόλο να έρχεται το 1952 στη Μήδεια του Ευριπίδη. Στα είκοσι τέσσερά της ίδρυσε την θεατρική εταιρεία που φέρει το όνομά της μαζί με τον σύζυγό της. Έκτοτε θεωρείται μία από τις σημαντικότερες μορφές του καταλανικού και ισπανικού θεάτρου και τηλεόρασης, έχοντας παίξει σε έργα σε όλο τον κόσμο.
Δημήτρης Τζανακόπουλος

Ο Δημήτρης Τζανακόπουλος (Αθήνα, 5 Ιουνίου 1982) είναι Έλληνας δικηγόρος, πολιτικός και βουλευτής του ΣΥΡΙΖΑ. Έχει διατελέσει υπουργός Επικρατείας και Κυβερνητικός Εκπρόσωπος (5 Νοεμβρίου 2016 - 9 Ιουλίου 2019).
Σοράγια Σάενθ ντε Σανταμαρία

Η Σοράγια Σάενθ ντε Σανταμαρία ("Soraya Sáenz de Santamaría", πλήρες όνομα: "María Soraya Sáenz de Santamaría Antón", γενν. Βαγιαδολίδ, 10 Ιουνίου 1971) είναι Ισπανίδα πολιτικός και νομικός, μέλος του Λαϊκού Κόμματος. Από τις 4 Νοεμβρίου 2016 μέχρι τον Ιούνιο του 2018 ήταν αντιπρόεδρος της κυβέρνησης του Μαριάνο Ραχόι, υπουργός της Προεδρίας και των Περιφερειακών Διοικήσεων. Στην προηγούμενη κυβέρνηση του Μαριάνο Ραχόι μεταξύ 2011 και 2015 κατείχε τη θέση της αντιπροέδρου, υπουργού Προεδρίας και εκπροσώπου τύπου. 

Ανετράφη στα πλαίσια μιας ιδεολογικά δεξιάς οικογένειας· ασχολείται με την πολιτική από το 2000, όταν ενσωματώθηκε στις τάξεις του Λαϊκού Κόμματος ως νομικός σύμβουλος. Εκλέχθηκε βουλευτής στο Κοινοβούλιο της Ισπανίας για πρώτη φορά το 2004, επαναλαμβάνοντας το 2008. Από το 2011, όταν τέθηκε στη δεύτερη θέση της εκλογικής λίστας του κόμματος, θεωρείται μία εκ των πολιτικών με το μεγαλύτερο βάρος στο εσωτερικό του Λαϊκού Κόμματος, μαζί με τη Μαρία Ντολόρες δε Κοσπεδάλ, και μία εκ των γυναικών με τη μεγαλύτερη πολιτική εξουσία στην Ισπανία και την Ευρώπη.

Με την παραίτηση του Μαριάνο Ραχόι από την προεδρία του κόμματος τον Ιούνιο του 2018 τέθηκε υποψήφια για την προεδρία, χάνοντας στις ενδοκομματικές εκλογές από τον Πάμπλο Κασάδο. Τον Σεπτέμβριο του ίδιου έτους ανακοίνωσε την παραίτησή της από την ενεργή πολιτική.
Φαίνη Ξύδη

Η Φαίνη Ξύδη (Αθήνα 1 Ιανουαρίου 1909 - 22 Δεκεμβρίου 1944) ήταν Ελληνίδα πρωταθλήτρια της αντισφαίρισης.

Ήταν κόρη της Αλεξάνδρας Δραγούμη και του Γεωργίου Ξύδη, από την πλευρά της μητέρας της καταγόταν από την οικογένεια Δραγούμη. Αδελφός της ήταν ο επίσης πρωταθλητής στην αντισφαίριση Στέφανος Ξύδης ενώ είχε άλλα τέσσερα ακόμα αδέλφια από τα οποία έπαιζε αντισφαίριση και η Ρωξάνη. 

Το 1926 έγινε μέλος του Ομίλου αντισφαίρισης Αθηνών κι ασχολήθηκε με την αντισφαίριση. Ήταν πρωταθλήτρια Ελλάδος στο απλό τις χρονιές : 1934, 1935, 1936, 1937, 1938 και 1940, στο διπλό γυναικών το 1935, 1938, 1939, και 1940, στο μεικτό το 1938 και 1940. Δεύτερη ήταν στο απλό το 1933, στο διπλό το 1932, στο μεικτό 1935, 1937, 1938 και 1940 .

Σε διεθνές επίπεδο ήταν πρώτη στο Πρωτάθλημα Ανατολικής Μεσογείου το 1935 στο διπλό μεικτό. Είχε συμμετάσχει σε πολλά τουρνουά με σημαντικότερα το Γουίμπλεντον το 1935 και 1936 και το Ρολάν Γκαρός το 1935 και 1936 . Ήταν πρώτη στο Πρωτάθλημα Καΐρου στο διπλό γυναικών το 1933.

Στις 11 Δεκεμβρίου 1944 κι ενώ βρισκόταν στο πατρικό σπίτι της στην Κηφισιά με τον μητριό της Αντώνιο Κριεζή την μητέρα της Αλεξάνδρα και την αδελφή της Ρωξάνη, απήχθησαν από αντάρτες του ΕΛΑΣ κι εκτελέστηκαν έναν μήνα μετά στη Συκάμινο κοντά στον Ωρωπό ο Αντώνιος Κριεζής και η Φαίνη.
Μιχαήλ Μιχαήλοφ

Ο Μιχαήλ Μιχαήλοφ (), γεννημένος στις 17 Μαΐου 1971 στο Ζλατούστ της Ρωσίας, είναι πρώην διεθνής επαγγελματίας καλαθοσφαιριστής και νυν προπονητής καλαθοσφαίρισης. Έχει ύψος 2,06 μέτρα και αγωνιζόταν στη θέση του σέντερ.
Ανδρονίκη Θεοτοκάτου

Η Ανδρονίκη Θεοτοκάτου γεννήθηκε το 1957 στη Κεφαλλονιά και σπούδασε στη Νομική Σχολή Αθηνών και στο εξωτερικό μεταπτυχιακά και διδακτορικά. Έχει επίσης παρακολουθήσει σε επιστημονικά σεμινάρια Εγκληματολογίας και Ποινικής Μεταχείρισης εξαρτημένων ατόμων από ναρκωτικές ουσίες. Είναι Πρόεδρος ενός εκ των τριών Ανωτάτων Δικαστηρίων, του Ελεγκτικού Συνεδρίου.
Αντώνιος Αλμέιδας

Ο Αντώνιος Φιγκουέιρα Αλμέιδας (Αθήνα  1870 - Κιλκίς 20 Ιουνίου 1913) ήταν Έλληνας πρωτοπόρος στο άθλημα της αντισφαίρισης και πεσόντας στους Βαλκανικούς πολέμους.

Ο Αντώνιος Αλμέιδας ήταν εγγονός του Πορτογάλου αγωνιστή της επανάστασης του 1821 Αντόνιο Αλμέιντα. Είχε άλλα δώδεκα αδέλφια ενώ η μικρότερη αδελφή του παντρεύτηκε τον Ιωάννη Κετσέα. Στους Βαλκανικούς πολέμους κατατάχτηκε εθελοντής και έπεσε μαχόμενος στο Κιλκίς, Μάχη Κιλκίς-Λαχανά, στις 20 Ιουνίου 1913.

Ο Αλμέιδας ήταν ιδρυτικό μέλος, το 1895, του Ομίλου αντισφαίρισης Αθηνών (τότε Λόουν τένις Αθηνών). Σε αγώνες Χάντικαπ τον Απρίλιο του 1898 ήταν πρώτος στο διπλό μεικτό με συμπαίκτρια την Μαρία Νεγροπόντη στην τρίτη σειρά.
Λένα Ζαρίφη

Η Ελένη "Λένα" Ζαρίφη ήταν ελληνίδα αθλήτρια της αντισφαίρισης και μέλος του Σώματος Ελληνικού οδηγισμού.

Η Λένα Ζαρίφη ήταν μέλος και αθλήτρια του Ομίλου αντισφαίρισης Αθηνών. Το 1923 σε διεθνής τουρνουά που έγινε από τον ΟΑΑ στο διπλό γυναικών με συμπαίκτρια την Στεφανία Χρουσάκη έχασαν το εισιτήριο για τον τελικό από το ζευγάρι Βαλλαωρίτου - Άμποτ, ενώ στο απλό έχασε στα ημιτελικά από την Χρουσάκη.

Ήταν πρωταθλήτρια Ελλάδος στο διπλό γυναικών το 1924 με συμπαίκτρια την Εσμέ Σημηριώτου, και τρίτη στο απλό γυναικών όπου έχασε στα ημιτελικά από την Λένα Βαλαωρίτου.

Την ίδια χρονιά, το 1924, ήταν στην ελληνική αποστολή για τους Ολυμπιακούς αγώνες και πήγε στο Παρίσι, αλλά άγνωστο γιατί δεν αγωνίστηκε.

Το 1950 έγινε μέλος του Παγκοσμίου Συμβουλίου οδηγισμού.